钦定古今图书集成/方舆汇编/职方典/第1372卷 > 雷州府部外编
## 钦定古今图书集成/方舆汇编/职方典/第1372卷 > 雷州府部外编

《府志》：“唐开元中，见一牛，色如黄金，常牛与之大异。众
逐急，牛跑而没，掘六尺馀，止见尾五寸许，村人砍取
之，乃金也。因是创庵穴上，名金牛庵。凡风雨夜，牛常
出庵外，踏印于地。”

沈括《笔谈》：“括在中书校正时，阅雷州奏牍，有人为乡
民诅死，问其状，乡民能以熟食咒之，俄顷脍炙之类
悉复为生肉。又咒之，则熟肉复为生肉；又咒之，则生

其肉，觉腹中淫淫而动，必以金帛求解，金帛不至，则”
腹裂而死，所食牛羊，自裂中出。狱具案上，观其咒语，
但曰“东方王母桃，西方王母桃”两句而已。其他但道
其所欲，更无他术。

《府志》：徐闻县东五里，故老相传，昔有马夜间常食田
禾，人追之，其马入井，只见石形似马，故号石马井，见
有碑刻石马之神，其源泉常灌一村厥田《上上
丛谈》：雷州有一妇人负儿，手持数葛，将渡水有难色。
适一男子同渡，见而谓之曰：“汝负儿，我为汝持布，则
不难矣。”妇人信之，遂付之葛。其人得葛即疾行，此妇
登岸则彼行远矣。妇人号哭，弃儿逐之，度远不能及
哭，道傍见一人乘白马至，告之由，且问其人所在。乘
马者曰：“适见一人，离此数里许，持葛跪草中，岂汝布
耶？”妇人亟往，果见其人僵死草间，盖巳为雷震死，尚
跪而不仆，须发皆雷火所焚，而葛布在手，鲜好无损，
两手皆有篆字。妇人回水傍，儿已因觅母溺水死矣。
又正德末，有张姓者，雷州人，事珠池牛太监。牛常使
之买葛，雷州每葛止与直之半，且杂铜与之。小民怨
甚，噤不敢言，乃诣雷庙诉之。张既满载，渡海将去，忽
天落火如球，焚其葛，张乃在桅杪抱木而死。视之，须
发皆尽，而束发簪独阁顶间。是日天火焚其家，无孑
遗也。

《府志》：旧州治前立石人十二，执牙旗两旁，即今卫治
是也。忽一夜，守宿军闻人赌博争声，趋而视之，乃石
人得钱数千。次早闻于郡守，阅视库藏锁钥如故，而
所失钱如所得钱数。郡守将石人分置城隍岳庙等
处，其怪遂散。

雷郡第六都香坑村。昔年水漂一木于香坑溪，逆流
而上，落于田中，乡人弃去，复返者数四，因异之，刻为
九座木佛。旱涝祷之，应如影响，至今其佛犹存。
遂溪县第三都英灵下村，昔有土地堂，陈时有客驱
牛过堂前，悉化为石，石皆半牛头形容，因家于此，即
雷种之祖地也。后人因其石如牛形，故立为石牛庙。
陷湖在遂溪县东南四十里，周围十馀里，其泉极清。
故老传云，“古系托、甯二村。唐时有一白牛入于本村，
村人共杀食之，惟一老妪不食。一日，天降大雨，二村
俱陷。老妪携一伞竹杖，乘雨而走，回望地陷不已，遂
以伞竹插地，陷乃止。二村人民无一存者。其后伞竹
倒生湖傍，因名陷湖”，即今之湖光岩是也。